Olympia hiemalia 2014
Olympia hiemalia 2014 fuerunt Olympia hiemalia XXII Sotzii, in urbe Russiae, habita, prima Olympia hiemalia umquam in Russia celebrata, etsi Olympia aestiva 1980 in Unione Sovietica habita sunt. Praesides rerum publicarum ad Unionem Europaeam pertinentium nec non Baracus Obama, praeses Civitatum Foederatarum Americae, a caeremonia initiali afuerunt Russiam in eo reprehendentes, quod corruptionem toleraret, contra iura humana libertatem loquendi violaret et legem in homosexuales tulisset.